Oskar Morgenstern

Oskar MORGENSTERN, naskiĝinta la  en Görlitz (Germanio), mortinta la  en Princeton (Usono) estis aŭstra ekonomikisto kaj fondinto, kune kun John von Neumann, de la ludoteorio.

Dum sia studado en Vieno li frekventis interalie prelegojn de Ludwig von Mises. Post sia studado li iĝis posteulo de Friedrich August von Hayek kiel direktoro de la Österreichisches Institut für Konjunkturforschung (Aŭstra Instituto pri Konjunktura Esplorado); de 1935 al 1938 li estis universitata profesoro en Vieno. En 1938 li elmigris al Usono kaj tie iĝis profesoro ĉe la universitato Princeton kaj direktoro de Economic Research Program (ekonomika esplorprogramo).

Li kaj John von Neumann per sia libro The Theory of Games and Economic Behavior (la teorio de ludoj kaj ekonomia konduto), aperinta en 1944, fondis la ludoteorion kiel sciencon.

En 1963 Morgenstern kune kun Paul Lazarsfels fondis la Institut für Höhere Studien (instituto pri superaj studoj) en Vieno kaj estris ĝin ĝis 1970. Poste li reiris al Usono.

Morgenstern mortis en 1977 en Princeton.

En novembro 2012 la urbo Vieno donis al placo en la 9-a kvartalo (Alsergrund) lian nomon.

Kategorio:Aŭstraj ekonomikistoj
Kategorio:Usonaj ekonomikistoj